Den Vest-Sjællandske Avis, 1821-06-16
Ved at fremlægge dette Budget sagde Skatkammer kantsleren; Aldrig har man nogensinde tilforn anstrænget sig meere for at forbedre dette Lands Finance-Anliggender, og at sætte dem paa en saa fast Fod, som det kun er nogenledes mueligt for den, menneskelige Forsigtighed at bestemme. Der gives ikke noget Land i Europa, som efter saa heftige, lange og udmattende Anstrængelser har i Forhold en mindre Statsgield end England. Hr. Ri cardo bemærkede i den Anledning: at han ikke troede, at Landet havde megen Aarsag til at glæde sig; thi alt hvad Ministeren havde at trøste med var, at Jndtægterne i næste Aar ikke skulle blive mindre end de i Fior, han erklærede sig derpaa imod Vedligeholdelsen af det synkende Fond, som en unyttig Byrde for Staden, da det dog aldrig vil blive brugt til at afbetale Statsgielden. - Skatkammerkantslerens Forslag blev efterat Debatterne vare til Ende eenstemmigen antaget af Huset. – Skal nu imidlertid det synkende Fond holdes vedlige saa kan det kun skee ved nye Paalæg. Man bemærker derfore i Bladet Times, at det havde været bedre at udfylde disse manglende 13 Millioner Pd. Sterling ved umiddelbare Paalæg paa Folket end først med store Omkostninninger at indsamle dem til et synkende Fond, og der at lade dem administrere under det Paaskud af at ville bruge dem til at formindske Nationalgielden, og siden at tage dem deraf for at udfylde Deficitet i Statens Jndtægter. J dette gamle synkende Fond er endnu 2 Millioner Pd. St., som Ministeren haaber til næste Aar at kunne forhøie til 4 Millioner. - Uagtet Begivenhederne i Sydamerika ere til stor Fordeel for Englands Handels og Fabrikvæsen, saa formørkes dog Statens Udsigter og Forhaabninger og at kunne bringe sit Pengevæsen derved i en bedre Orden, ved det at Europas øvrige Nationer, hvis Financer ere mindre besværede, og som ogsaa have bragt det vidt i Fabrikvæsenet, nu benytte den almindelige Fred til at deeltage i Handelens Fordeele; dette gielder især om Frankerige, hvis Fabrikvarer selv Bomuldstøier concurrere med Held med de Engelske, hvilket sees af alle Messer, og hvor Fabrikvæsnet bestandig udvides og forbedres; hvor stort dets Flor er i Normandiet har man nyeligen hørt bekræfte af vor Landsmand Doctor Estrup i sin interressante Reise i dette Land, hvad han har fortalt derom bekræftes nu fra England selv, hvorfra der berettes: at mange Vævere forlade England med deres Familie for at nedsætte sig i Frankerige og især i Rouen, hvor de kunne erholde overflødigt Arbeide. – Ogsaa er det en stor Ubehagelighed for den Engelske Regiering, at de indvortes Uroeligheder i Jrland ikke kunne ophøre; de skulle endog være tagne til i den sidste Tid. Man vedbliver at paastaae, at Kongen vil i denne Sommer foretage sig en Reise til dette Land. – En Klage, som nyeligen er bleven anlagt af det constitutionelle Selskab mod en vis Dotby, fordi han har udgivet en Pasqvill, er bleven afviist af Retten i Kingsbench paa Grund af, at det er mueligt, at de Eedsvorne selv kunne være Medlemmer af dette Selskab. – Den 3die Juni blev paa Raadhuuset i London Borgerrettigheden i denne Stad med stor Høitidelighed overleveret Dronningens tre Advocater Brougham, Denmann og Lushington til Belønning for den Duelighed og Nidkiærhed hvormed de have ført hendes Proces forOverhuuset; Lordmajoren gav et stort Giæstebud i denne Anledning. - Det Engelske Underhuus har i sine sidste Møder forhandlet om en Bill til at straffe. Grusomhed mod Huusdyrene. Hr. Mackintoschs Forslag til at formilde Straffen for at forfalske Documenter blev forkastet.